Hemşaredarê Qersî Ayhan Bîlgeno ke hetê îqtîdarê AKP-MHPyî ra ame esîrgirewtene û herinda ci de qeyûm ame tayînkerdene, hesabê xo yê twitterî ser o mesajêk erşawit.
Mesajê Bîlgenî wina yo:
''Ez her kesî rê sipas kena ke vera neheqîya mi rê telefon kerd, ez zîyaret kerda û mesaj erşawit. Ganî bêro zanayene ke qet yew destkewteyê Qersî do destî ra nêşoro.Derheqê mi de bira tepiştişî dîyaye la heyeto ke bire rîyê mi rê wende holîyêka tarîxîye kere. Bi nê hawayî heyetî eşkera kerd ke krîterê huqûqî  nêhesibîyenê. No do bibo wesîleya destkewtî û hîşyarbîyayîşê girîngî.''
